stanford-oval/wikipedia huggingface dataset:
XO

XO tarkoittaa seuraavia:
XO, extra old, konjakin ikämerkintä
XO, Xbox 360, Microsoftin pelikonsoli
LTE International Airways, IATA-koodi XO, lentoyhtiö.
XO Records, levy-yhtiö
"XO", Beyoncén kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”XO”, voi hakea sivunnimihaulla, laajalla sivunnimihaulla tai tekstihaulla.
Whitsongs

| Whitsongs Soulgrind |
| --- | --- | --- |

Studioalbumin tiedot
 Julkaistu: 1997
 Tyylilaji: black metal, goottirock, avantgardemetalli
 Kesto: 45.44
 Levy-yhtiö: Icarus Music
Soulgrindin muut julkaisut
| Ladit A.D. 1999: Bihttpotb 1995 | Whitsongs 1997 | Kalma 1999 |
Whitsongs on suomalaisen metalliyhtyeen Soulgrindin kolmas studioalbumi. Se on julkaistu vuonna 1997 levymerkillä Icarus Music.
Kaikki sanoitukset perustuvat Eino Leinon runoihin, jotka on käännetty englanniksi.
Kappaleet

Kaikki kappaleet säveltänyt Lord Heikkinen, ellei toisin mainittu.
Ylermi – 3.43
The Girl and the Boyar's Son – 3.46
Oterma and Katerma – 4.03
Tumma – 1.36
Revenge – 3.03
Maids of Hiisi – 4.07
Blue Cross – 2.59 (säv. Lord Heikkinen & Whisper Lilith)
The Dark One – 5.03
Tuoni's Eyes – 1.22
The Song of Mantsi – 4.34 (säv. Lord Heikkinen, Agathon, Whisper Lilith & Luopio)
Ihalempi – 2.46
The Serf's Son – 4.24
Tuuri – 4.18
Kokoonpano

Agathon Frosteus – rummut
Whisper Lilith – laulu
Lord J. Heikkinen – kitara, basso, kansitaide
Ceasar T. MacLaunone – laulu
Luopio – kosketinsoitin
Kokoonpano > Muut tekijät

Hiili Hiilesmaa – äänittäjä, miksaaja
Henri Nuorivaara – masteroija
Eino Leino – alkuperäiset runot
Aiheesta muualla

Albumi Whitsongs Encyclopaedia Metallum -sivustolla (englanniksi)
Whitsongs discogs.com -sivustolla
Washingtonin kaupungin lippu

Washingtonin lippu (1938–)
Washingtonin kaupungin lippu on Yhdysvaltain pääkaupungin Washingtonin virallinen tunnus sen sinetin ohella. Lipussa on valkoisella taustalla kaksi punaista vaakaraitaa, joiden yläpuolella on kolme punaista tähteä. Sen mittasuhteet ovat 1:2. Lippu otettiin käyttöön 15. lokakuuta 1938, ja sen alkuperäinen suunnittelija oli Charles A. R. Dunn.
Lipusta on tullut suosittu ja tunnettu kaupungin symboli, ja pohjoisamerikkalainen veksillologijärjestö NAVA valitsi sen Yhdysvaltain kaupunkien lipuista parhaimmaksi vuonna 2004.
Galleria

Washingtonin suvun käyttämä vaakuna.
Washingtonin autojen rekisterikilpi.
Pääkaupungin osavaltiutta kannattava kyltti.
Washington Stecanela Cerqueira

| 0 | 1 | 2 |
| --- | --- | --- |

Henkilötiedot
Koko nimi: Washington Stecanela Cerqueira
Syntymäaika: 1. huhtikuuta 1975 (ikä 49)
Syntymäpaikka: Brasília, Brasilia
Kansalaisuus:  Brasilia
Pelipaikka: Hyökkääjä
Pituus: 190 cm
Seurat
| Vuodet | Seura | O (M) |
| 1994-1996 1997 1998 1998-1999 1999-2000 2000-2002 2002-2003 2004 2005 2006-2007 2008 2009-2010 | Caxias do Sul Internacional Ponte Preta Caxias do Sul Paraná Ponte Preta Fenerbahçe Atlético Paranaense Tokyo Verdy Urawa Reds Fluminense São Paulo |  |
Maajoukkue
| 2001–2002 | Brasilia | 9 (2) |
Washington Stecanela Cerqueira (s. 1. huhtikuuta 1975 Brasília) on brasilialainen entinen jalkapalloilija.
Jalkapallomaajoukkue

Washington debytoi Brasilian maajoukkueessa 2001. Hän on pelannut yhdeksän maaottelua ja tehnyt niissä kaksi maalia.
Washingtonin konferenssi

Washingtonin laivastokonferenssi
Washingtonin laivastokonferenssi oli Yhdysvaltojen pääkaupungissa Washingtonissa vuosien 1921–1922 vaihteessa pidetty sotilaallinen konferenssi, jonka tarkoitus oli lievittää jännitteitä Itä-Aasiassa ja keskustella aseistariisunnasta.
Ensimmäisen maailmansodan päätyttyä kansainvälinen yhteisö oli huolestunut kiihtyvästä asevarustelusta ja Japanin kasvavasta militarismista. Konferenssin kutsui koolle Yhdysvaltain presidentti Warren G. Hardingin hallinto, ulkoministeri Charles Evans Hughes. Siihen osallistui yhdeksän valtiota, joista Yhdysvaltojen lisäksi neljä – Japani, Britannia, Ranska ja Italia – neuvottelivat laivastojensa supistamisesta. Neljä muuta maata, Kiina, Belgia, Portugali ja Alankomaat, otettiin mukaan keskustelemaan Itä-Aasian tilanteesta.
Konferenssissa tehtiin useita monenkeskisiä ja kahdenvälisiä sopimuksia. Viiden vallan sopimuksessa eli Washingtonin laivastosopimuksessa Yhdysvallat, Britannia, Japani, Italia ja Ranska sopivat rajoittavansa laivastojensa kokoa tietyssä suhteessa (Yhdysvallat ja Britannia 500 000 tonnia, Japani 300 000 tonnia). Neljän vallan sopimuksessa maat Italiaa lukuun ottamatta sopivat konsultoivansa toisiaan ennen sotilaallisiin toimiin ryhtymistä, jos Itä-Aasiassa syttyisi kriisi. Tämä sopimus korvasi vuonna 1902 solmitun Britannian ja Japanin liiton. Lisäksi yhdeksän vallan sopimuksessa allekirjoittajat lupasivat kunnioittaa Kiinan alueellista koskemattomuutta. Kiina lupasi vuorostaan kohdella kaikkia maita kaupankäynnissä tasapuolisesti.
Konferenssissa solmittiin myös Shandogin sopimus, jossa Japani palautti Kiinalle Shandongin maakunnan, ja Japani suostui vetämään joukkonsa pois Siperiasta.
Aiheesta muualla

Kuvia tai muita tiedostoja aiheesta Washingtonin laivastosopimus Wikimedia Commonsissa
Lisää luettavaa aiheesta 1922 Encyclopædia Britannica/Washington Conference on Wikiaineistossa
Washington University in St. Louis

| Washington University in St>  Louis |
| --- | --- |

Motto:  Per veritatem vis
Perustettu:  1853
Rahoitus:  yksityinen
Opiskelijoita:  14 842 (syksy 2015)
Sijainti:  St. Louis, Missouri  Yhdysvallat
Sivusto:  wustl.edu
Washington University in St. Louis (lyh. WashU tai WUSTL) on yksityinen yliopisto Yhdysvaltojen Missourin osavaltion St. Louisissa. Sillä on noin 15 000 opiskelijaa, joista puolet suorittaa undergraduate- ja puolet graduate-tason opintoja.
Yliopisto perustettiin vuonna 1853 nimellä Eliot Seminary, mutta nimettiin pian George Washingtonin mukaan.
Yliopisto tekee laajaa tieteellistä yhteistyötä Monsanto-yhtiön kanssa.
Yliopiston graduate-tason tiedekuntiin kuuluvat sosiaalityön, liiketoiminnan, oikeustieteen, lääketieteen, muotoilun ja visuaalisten taiteiden sekä insinööritieteiden koulut.
Vuonna 2016 U.S. News & World Report -⁠lehden rankingissä Washington University in St. Louis sijoitettiin 19. tilalle parhaiden yhdysvaltalaisyliopistojen joukossa. Lukuvuoden opiskelu maksoi noin 50 000 Yhdysvaltain dollaria.
Yliopiston taidemuseolla (The Mildred Lane Kemper Art Museum) on hallussaan yksi Yhdysvaltojen suurimmista yliopistojen taidekokoelmista, johon kuuluu töitä muun muassa Pablo Picassolta ja Jackson Pollockilta. Yliopistosairaala Barnes-Jewish Hospital on yksi maan arvostetuimmista.
Suomalaissyntyinen virtausdynamiikan ja ilmailun tutkija Raimo Häkkinen (1926–2019) toimi yliopistossa professorina.
Aiheesta muualla

Kuvia tai muita tiedostoja aiheesta Washington University in St. Louis Wikimedia Commonsissa
Wide Awake (Katy Perryn kappale)

| ”Wide Awake” Katy Perry |
| --- | --- | --- |

Singlen tiedot
 Albumilta: Teenage Dream: The Complete Confection
 Julkaistu: 22. toukokuuta 2012
 Tekijä(t): Katy Perry, Lukasz Gottwald, Max Martin, Henry Walter, Bonnie McKee
 Tuottaja(t): Dr. Luke, Cirkut
 Kesto: 03.41
Katy Perryn muut singlet
| ”Part of Me” 2012 | ”Wide Awake” 2012 | ”Hummingbird Heartbeat” 2012 |
”Wide Awake” on yksi kolmesta uudesta kappaleesta, jotka lisättiin Katy Perryn Teenage Dream -albumin maaliskuun 2012 uudelleenjulkaisulle Teenage Dream: The Complete Confection. Kappale julkaistiin myös singlenä toukokuussa 2012. ”Wide Awaken” kirjoittamiseen osallistuivat Perryn itsensä lisäksi Lukasz Gottwald, Max Martin, Henry Walter ja Bonnie McKee. Kappale tehtiin erityisesti elokuvaa Katy Perry: Part of Me varten.
Yangon (alue)

| Yangon |
| --- | --- |
 lippu

Valtio:  Myanmar
Infobox OKVirheellinen NIMI-arvo: 
Yangon on  hallinnollinen alue Myanmarin eteläisessä keskisessä osassa. Aluetta rajaa pohjoisessa ja idässä Bagon alue, etelässä Martabaninlahti sekä lännessä Ayeyarwadyn alue. Osavaltion pinta-ala on 10 170 km² ja pääkaupunki Yangon. Muita suuria kaupunkeja ovat Thanlyin ja Twante.
Vuonna 2014 Yangonin alueen väkiluku oli 7,36 miljoonaa.
Käännös suomeksi
XM Satellite Radio

| XM Satellite Radio |
| --- | --- |

Infobox OKVirheellinen NIMI-arvo: 
Pääkonttori Washington D.C.:ssä
XM Satellite Radio (MX Radio, ~ 2GHz) on yhdysvaltalainen satelliittiradiopalveluntarjoaja, jonka omistaa Sirius XM Radio. Yritys sai toimiluvan 1997, ja lähetykset se aloitti 25. syyskuuta 2001 ensimmäisenä Yhdysvalloissa. XM:n kautta on kuunneltavissa noin 150 radiokanavaa.
Järjestelmään kuuluu 5 satelliittia (XM1-XM5). Viides satelliitti, XM5, laukaistiin 14. lokakuuta 2010.
Aiheesta muualla

XM Satellite Radio kotisivut (englanniksi)
XNU

| XNU |
| --- | --- |
Kehittäjä:  Apple Open Software Foundation Research Institute
Tiedot
Ohjelmistotyyppi:  käyttöjärjestelmän ydin
Lisenssi:  Apple Public Source License
XNU (lyhenne sanoista X is Not Unix) on Darwin-käyttöjärjestelmän ydin, jota käytetään Applen iOS- ja OS X -käyttöjärjestelmissä.
XNU perustuu Mach 3.0 -mikroytimeen. Mach-ydin siirrettiin Power Macintoshille ja tunnettiin nimellä osfmk, joka oli osa MkLinux-projektia. Tämä yhdistettiin Darwin-ytimeen. Ydin sisältää Machin ja BSD:n toiminnallisuuden sekä I/O Kit -ajurimallin. XNU-ytimen BSD-osuus on peräisin pääasiassa FreeBSD:stä.
XNU-ytimen rakenne.
BSD tarjoaa muun muassa seuraavia ominaisuuksia:
moniajo
TCP/IP-pino
muistisuojaus
virtuaalimuisti
symmetrinen moniprosessointi
useat POSIX-rajapinnat
Open Software Foundationin (OSF) Research Institute (RI) toteutti Applen kanssa Mach-ytimen muutokset.
Aiheesta muualla

https://pdfs.semanticscholar.org/03ac/1296f530719497b49d7580b55a2d9b8353ab.pdf (Arkistoitu – Internet Archive)
Yangoor

Voyager 2:n kuvaa Arielista. Yangoor on nähtävissä kuun keskipisteestä vasempaan.
Yangoor on Uranuksen kuun Arielin pinnan suurin kraatteri. Se on nimetty Australian alkuperäisasukkaiden mytologisen hahmon, Yangoorin, mukaan. Yangoorin halkaisija on noin 80 kilometriä, ja se sijaitsee noin 450 kilometrin päässä Arielin etelänavasta. Yangoor löydettiin Voyager 2:n tammikuussa 1986 ottamista kuvista.
Wolfgang Amadeus Phoenix

| Wolfgang Amadeus Phoenix Phoenix |
| --- | --- | --- |

Studioalbumin tiedot
 Äänitetty : 2008
 Julkaistu: 25. toukokuuta 2009
 Formaatti: LP, digitaalinen, CD
 Tuottaja(t): Phoenix, Philippe Zdar
 Tyylilaji: synth pop, indie pop, new wave
 Kesto: 37.02
 Levy-yhtiö: V2 Records
Listasijoitukset
  Ranska 14.    Yhdysvallat 37.
Phoenixin muut julkaisut
| It's Never Been Like That 2006 | Wolfgang Amadeus Phoenix 2009 | Bankrupt! 2013 |
Singlet albumilta Wolfgang Amadeus Phoenix
 ”1901” Julkaistu: 23. helmikuuta 2009  ”Lisztomania” Julkaistu: 7. heinäkuuta 2009  ”Lasso” Julkaistu: 2009
Wolfgang Amadeus Phoenix on ranskalaisen indie rock -yhtye Phoenixin neljäs studioalbumi, jonka julkaisi V2 Records 25. toukokuuta 2009. Albumilta julkaistiin kolme singleä vuoden 2009 aikana; "Lasso", 1901 ja "Lisztomania". Albumi oli yhtyeen läpimurtoalbumi, se sai positiivista palautetta kriitikoilta ja voitti Parhaan vaihtoehtoalbumin Grammy-palkinnon vuoden 2010 Grammy-palkintogaalassa.
Albumi nauhoitettiin vuoden 2008 aikana apulaistuottaja Philippe Zdarin kotistudiossa Pariisissa, Ranskassa. Yhtye haki nauhoittaessaan albumia modernia ja monipuolista soundia. Albumi eroaa yhtyeen edellisistä albumeista paljon ottamalla vaikutteita synth popista ja new wave-musiikista.
Kappaleet

Lisztomania – 4.08
1901 – 3.13
Fences – 3.45
Love Like a Sunset (Part 1) – 5.39
Love Like a Sunset (Part 2) – 1.57
Lasso – 2.48
Rome – 4.38
Countdown – 3.57
Girlfriend – 3.24
Armistice – 3.05
Arvostelut

Desibeli.net:
Pitchfork: 8.4/10
Soundi:
Kokoonpano

Thomas Mars - laulu
Deck d'Arcy - basso, koskettimet
Laurent Brancowitz - kitara, koskettimet
Christian Mazzalai - kitara
Thomas Hedlund - rummut
Philippe Zdar - apulaistuottaja
Yhdysvaltain laskennallisen toksikologian keskus

Yhdysvaltain laskennallisen toksikologian keskus (engl. National Center for Computational Toxicology, lyh. NCCT) on Yhdysvaltain ympäristönsuojeluviraston (EPA) alainen organisaatio, jonka tehtävänä on kehittää uusia menetelmiä kemikaaliturvallisuuden arviointiin. NCCT:n tutkijat yhdistävät tutkimuksessaan biologian, bioteknologian, kemian ja tietojenkäsittelytieteen lähestymistapoja. Tehtävänä on tunnistaa biologisia prosesseja, joita kemikaalit voivat häiritä. NCCT:n tutkimus on osa laajempaa EPA:n tutkimusohjelmaa, joka on nimeltään Chemical Safety for Sustainability Research Program (CSS). NCCT edistää kemikaalitiedon käytettävyyttä ja ymmärrettävyyttä ja pyrkii siten sitouttamaan kemikaaliturvallisuuden parissa toimivia sidosryhmiä.
Wythen piirikunta

Wythen piirikunta (engl. Wythe County) on Yhdysvaltojen Virginian osavaltiossa sijaitseva piirikunta. Sen väkiluku oli 28 684 vuonna 2019. Piirikunnan hallintokeskus on Wythevillen kunta. Piirikunta perustettiin vuonna 1790.
Aiheesta muualla

Kuvia tai muita tiedostoja aiheesta Wythen piirikunta Wikimedia Commonsissa
Yangon United FC

| Yangon United FC |
| --- | --- |
Koko nimi:  Yangon United Football Club
Perustettu:  2009
Kaupunki:  Yangon, Myanmar
Kenttä:  Yangon United Sports Complex
Sarja:  Myanmarin kansallinen liiga
Sarjataso:  1
Omistaja:  Tay Za
Infobox OKNimi-testi OK: 
Yangon United FC on myanmarilainen jalkapalloseura, jonka kotipaikka on Yangon. Seura pelaa maan korkeimmalla sarjatasolla, Myanmarin kansallisessa liigassa. Yangon United perustettiin samaan aikaan liigan kanssa vuonna 2009.
Yangon United on Myanmarin menestynein seura viidellä mestaruudellaan. Seura on myös pelannut AFC Cupissa, jossa se on parhaimmillaan päässyt neljännesvälieriin 2013 ja 2014.
X-Team

| X-Team |
| --- | --- |
Perustettu:  1997 Tanska
Alue:  Tanska, Suomi, Norja, Ruotsi
Rikollistoiminta:  Huumekauppa, murha, ryöstö, kiristys
Liittoumat:  Bandidos
Kilpailijat:  Red & White Crew, Original Gangsters, Södertäljenätverket
X-Team on moottoripyöräkerho Bandidosiin yhdistetty jengi. Jengin jäseniltä ei vaadita moottoripyörää ja se on pohjimmiltaan katujengi, joka värvää nuoria rikollisia vahvistamaan Bandidosia. X-Teamin jäsenet tekevät rikoksia kerhon puolesta, kuten perintää ja huumekauppaa, mikä mahdollistaa kerholle etäisyyden pitämisen väkivallasta ja rikollisuudesta.
Suomi

X-Teamilla on Suomessa arviolta noin 65 jäsentä.
Syyskuussa 2005 X-Teamin jäsen Markku Tapani Lahtonen tuomittiin 11 vuodeksi vankeuteen murhasta. Tapaus ratkaistiin jengin kerhotaloon istutetulla piilotetulla mikrofonilla, joka tallensi Lahtosen osallisia keskusteluja.
Bandidosin ja X-Teamin Espoon osaston jäsenet olivat 21 henkilön joukossa, joita syytettiin amfetamiinin maahantuonnista ja jakelusta tammikuussa 2008.
Keväällä 2013 perustettua X-Teamin Oulun sivuosastoa on tutkittu väkivalta- ja kiristysrikoksista. Poliisi epäilee, että rikokset liittyvät perintään.
X-Team-jäsen Antti Niilo Raatikainen, Bandidos-jäsen ja kerhon hang-around -jäsen  tuomittiin lokakuussa 2016 väkivaltaisesta rahan kiristämisestä Tampereella keväällä 2014.
Maaliskuussa 2017 neljä X-Teamin jäsentä ja kaksi Bandidoksen jäsentä Tampereella – mukaan lukien osaston johtaja – asetettiin syytteeseen useista petokseen, kavallukseen ja väärentämiseen liittyvistä rikoksista, jotka tapahtuivat vuosina 2013–2014.
Yleishyödyllinen asuntoyhteisö

Yleishyödyllinen asuntoyhteisö on asuntorakennuttamista harjoittava yhteisö, jolle on myönnetty oikeus hakea Valtion asuntorahaston aravalainaa vuokratalojen tai asumisoikeustalojen rakentamista varten.
Aravalainojen saajat

Uudistuotannon rakentamista varten myönnettävien arava-, korkotuki- ja takauslainojen saajia on lailla rajoitettu. Rakennuttajan on oltava
kunta tai muu julkisyhteisö,
Valtion asuntorahaston yleishyödylliseksi nimeämä asuinyhteisö, tai
yllä mainittujen yhteisöjen suoraan omistama yhtiö.
Suuri lainansaajaryhmä ovat kunnat ja niiden suoraan omistamat osakeyhtiöt ja asunto-osakeyhtiöt. Nämä omaavat vajaat 60 % lainakannasta. Yleishyödyllisistä yhteisöistä neljä suurinta konsernia – Sato, TA, VVO ja Avara – omistavat 15 % lainakannasta. Saman 15 % omistavat yhteisöt, jotka tuottavat vanhus-, opiskelija- tai nuorisoasuntoja, tai asuntoja erityisryhmille. Viisi prosenttia lainakannasta on myönnetty eri yrityksille, pankeille ja vakuutuslaitoksille, loput pienemmille yleishyödyllisille asuntoyhteisöille.
Yleishyödyllisiksi nimetyt yhteisöt

Yleishyödyllisyyttä haetaan Asumisen rahoitus- ja kehittämiskeskus ARAlta. Edellytykset nimitykseen on määritelty vuokratalojen osalta aravalaissa (1189/93 §15a), ja korkotukilainojen osalta korkotukilaissa (604/2001 §24). ARA tutkii yhtiöiden omistajataustan, toimialan ja taloudelliset tiedot, ja nimeää yhtiön mikäli lain edellytykset täyttyvät.
Yleishyödylliseksi nimetty yhtiö sitoutuu noudattamaan  yleishyödyllisyyden ehtoja, muun muassa aravarajoituslaissa määriteltyjä asuntoja koskevia käyttö- ja luovutusrajoituksia. ARAn tehtävänä on valvoa säännösten noudattamista. Mikäli yhtiön tilanne muuttuu, esimerkiksi omistussuhteet muuttuvat,  sen on ilmoitettava asiasta ARAlle. ARAn tehtävänä on myös valvoa lainoitettujen yhtiöiden taloudellista tilannetta ja toiminnan mahdollisia riskejä.
Yleishyödyllisiksi nimettyjä yhteisöjä on vuoden 2007 alussa noin 450 kappaletta. Niistä noin 350 yhteisöä tuottaa asuntoja erityisryhmille. Nimetyistä yhteisöistä ARA ylläpitää julkista listaa].
Aiheesta muualla

Aravaa koskeva lainsäädäntö Valtion säädöstietopankki. Edita. Viitattu 1.5.2007.
XNA Framework

XNA Frameworkin logo.
XNA Framework on Microsoftin kehittämä, oliopohjainen peliohjelmointiin tarkoitettu kirjasto. XNA-ohjelmia voidaan ohjelmoida .NET-yhteensopivilla kielillä. XNA on rakennettu DirectX:n päälle ja pyritty tekemään mahdollisimman yksinkertaiseksi ohjelmoida. Lisäksi XNA-ohjelmien tekemistä varten on tehty laajennuksia Visual Studioon. Tämä maksuton ja harrastajille tarkoitettu ohjelma on nimeltään XNA Game Studio Express. XNA Game Studiosta on olemassa pelitaloille myös täydellisempi versio. XNA-pelit toimivat PC:llä ja Xbox 360:ssä.
Microsoft on antanut XNA Frameworkin vapaampaan käyttöön, joka on mahdollistanut sen, että Mono-hankkeen yhteydessä on voitu tehdä oma XNA Frameworkin kaltainen kirjasto, jolloin XNA-pelit toimivat myös muissa käyttöjärjestelmissä kuin Windowsissa.
Microsoft lakkautti XNA:n kehityksen vuonna 2013.
Aiheesta muualla

XNA Developer Center (englanniksi)
http://xbox.create.msdn.com/en-US/education/documentation (Arkistoitu – Internet Archive)
MSDN-dokumentaatio (englanniksi)
.NET Framework
| --- | --- |
Arkkitehtuuri::   Common Language Infrastructure  .NET assembly  .NET metadata  Base Class Library 
Yhteisen kielen perusrakenne::   Common Language Runtime  Common Type System  Common Intermediate Language  Virtual Execution System 
Kielet::   C#  Visual Basic .NET  C++/CLI (Managed)  J#  JScript .NET  Windows PowerShell  IronPython  F# 
Windows Foundations::   Presentation  Communication  Workflow  CardSpace 
Aiheeseen liittyviä::   Windows Forms  ASP.NET  ADO.NET  .NET Remoting  XAML 
Muita toteutuksia::   .NET Compact Framework  .NET Micro Framework  Shared Source CLI  Portable.NET  Mono 
Kehitysympäristöjä::   Visual Studio  SharpDevelop  Delphi
Xinyuan Nalatin lentoasema

Xinyuan Nalatin lentoasema on yksi Sinkiangin yhdestätoista lentoasemasta.
Lentoaseman rakentaminen alkoi kesäkuussa 2004. Rakennustyö maksoi 156 000 000 renminbiä. Lentokenttä kykenee vastaanottamaan ainakin Boeing 747:n kokoisia lentokoneita.
Nalati (Narat) sijaitsee Sinkiangin Joutsenjärven ja Kunasin ruohikon lähistöllä, missä käy 133 000 matkailijaa tuottaen 27 000 000 renminbin vuositulot.
Aiheesta muualla

New airport being built in Xinjiang  25. kesäkuuta 2004. Kansan päivälehti. (englanniksi)
Now Is the Time for Rapid Development of Xinjiang Kansan päivälehti. (englanniksi)
WiderScreen

| WiderScreen |
| --- | --- |
Lehtityyppi:  verkkojulkaisu
Aihealue:  audiovisuaalinen kulttuuri
ISSN:  ISSN 1795-6161
Perustettu:  1998
Päätoimittaja:  Petri Saarikoski
Sitoutuneisuus:  sitoutumaton
Kotikunta:  Turku
Kotimaa:  Suomi
Ilmestymistiheys:  2–3 kertaa vuodessa
Kieli:  suomi, englanti
Aiheesta muualla
widerscreen.fi/
WiderScreen on vuodesta 1998 ilmestynyt akateeminen verkkolehti, joka keskittyy multimediaalisesti ja monitieteellisesti audiovisuaalisen ja digitaalisen kulttuurin tutkimuksen julkaisemiseen. Lehdessä käsitellään esimerkiksi elokuvan, television, pelien, sosiaalisen median ja uuden tekniikan alueita ja niiden välisiä rajojen ylityksiä. WiderScreen on yksi Suomen vanhimpia yhä toiminnassa olevia verkkojulkaisuja.
Vuonna 2012 WiderScreen muuttui kokonaan vertaisarviointiin perustavaksi akateemiseksi julkaisuksi. Julkaisu päätettiin samassa yhteydessä muuttaa kaksikieliseksi (englanti/suomi). Toimituskunnan jäsenet, kirjoittajat ja arvioitsijat edustavat elokuva- ja mediatutkimuksen, historiantutkimuksen, viestintätutkimuksen, pelitutkimuksen, visuaalisen kulttuurin sekä digitaalisen kulttuurin oppialoja. Tällä hetkellämilloin? lehden toimituskunnan jäsenet edustavat kuutta kotimaista korkeakoulua ja kahta kansainvälistä korkeakoulua. Tieteellisten seurain valtuuskunta myönsi 23.1.2015 WiderScreenille oikeuden käyttää virallista TSV-tunnusta.
Verkkolehden keskeistä sisältöä ovat vertaisarvioidut tieteelliset artikkelit. Lisäksi WiderScreen julkaisee katsauksia, haastatteluja ja kolumneja, joiden tehtävänä on avata monipuolista tutkimuskenttää laajalle yleisölle ja alasta kiinnostuneille. Keskeisenä osana lehden toimintaa toimivat myös arvostelut, joissa kriittisesti avataan alan tuoreinta kirjallisuutta sekä mahdollisuuksien mukaan erilaisia mediatuotantoja.
WiderScreenin julkaisijataho on Filmiverkko ry, joka on voittoa tavoittelematon suomalainen elokuva-alan verkkojulkaisija. Yhdistys ylläpitää myös elokuvajulkaisu Film-O-Holicia.
Aiheesta muualla

WiderScreen
Film-O-Holic.com
Yhtymä

Wikisanakirjassa on tähän liittyvä sananselitys: .
Yhtymä tarkoittaa seuraavia asioita:
kuntayhtymä
pakollinen yhtymä
seurakuntayhtymä
sotatoimiyhtymä
yhtymä (liiketalous)
yhtymä (verotus).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yhtymä”, voi hakea sivunnimihaulla, laajalla sivunnimihaulla tai tekstihaulla.
Widelands

| Widelands |
| --- | --- |

Kehittäjä:  Widelands -kehitystiimi
Jakelija:  Itch.io
Pelimoottori:  Simple DirectMedia Layer
Julkaistu:  2006
Lajityyppi:  Reaaliaikainen strategiapeli
Pelimuoto:  yksinpeli tai moninpeli
Alusta:  Windows,  Mac OS X, GNU/Linux
Lisenssi:  GPLv2
Jakelumuoto:  Lataus kotisivuilta
Lisää peliartikkeleitaVideopelien teemasivulla
Infobox OK  : 
Widelands on ilmainen reaaliaika-strategiapeli tietokoneelle. Siihen on otettu paljon ideoita ja se on hyvin samankaltainen kuin Settlers ja Settlers II. Se on avoimen lähdekoodin peli. Widelandsia kehitetään vielä, joten joitakin bugeja saattaa ilmetä. Widelandsia voi pelata joko yksinpelinä tietokonetta vastaan tai moninpelinä verkon tai Internetin kautta. Pelaajat ohjailevat yhtä kolmesta heimosta, joko barbaareita, roomalaisia tai atlantislaisia.
Aiheesta muualla

Projektin sivu
Washington Township (Gloucesterin piirikunta)

| Washington Township |
| --- | --- |

Valtio:  Yhdysvallat
Osavaltio:   New Jersey
Piirikunta:  Gloucester
Pinta-ala:  
 – Kokonaispinta-ala:  56 km²
 – Josta vettä:  0,53 km² 
Väkiluku (2020):  48 677
 – Väestötiheys:  870 as./km²
 
 https://www.twp.washington.nj.us 
Infobox OKVirheellinen NIMI-arvo: 
Washington Township on kunta (township) New Jerseyn osavaltiossa, Yhdysvalloissa. Sen väkiluku oli 48 677 vuonna 2020, ja se oli Gloucesterin piirikunnan suurin kunta.
Väestö

Vuonna 2020 Washington Townshipin 48 677 asukkaasta valkoisia oli 85,0 %, mustia 5,9 % ja aasialaisia 4,9 %. Vuonna 2019 8,9 % asukkaista puhui kotonaan jotain muuta kieltä kuin englantia ja 6,1 % asukkaista oli syntynyt ulkomailla.